REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/169-23

31. jul 2023. godine

B e o g r a d

ZAPISNIK

29. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 31. JULA 2023. GODINE

Sednica je počela u 11,00 časova.

Sednicom je predsedavao Veroljub Arsić, predsednik Odbora.

Sednici su prisustvovali članovi Odbora: Nenad Mitrović, Tijana Davidovac, Ana Beloica Martać, Vojislav Vujić, Svetlana Milijić, Nikola Radosavljević, dr Aleksandra Tomić, Dragan M. Marković i Rozalija Ekres.

Sednici su prisustvovali zamenici članova Odbora: Snežana Paunović (zamenik Dušana Bajatovića), Zoran Stojanović (zamenik Veroljuba Stevanovića), Zoran Zečević (zamenik Bojane Bukumirović), Nebojša Cakić (zamenik Nebojše Zelenovića) i Dalibor Jekić (zamenik Vladimira Obradovića).

Član Odbora Miroslav Aleksić pristupio je sednici u toku rasprave po prvoj tački dnevnog reda, dok je zamenik člana Odbora Snežana Paunović napustila salu u kojoj se održavala sednica u toku rasprave po prvoj tački dnevnog reda.

Sednici nije prisustvovao član Odbora Miroslav Kondić niti njegov zamenik.

Sednici je prisustvovao i Marijan Blešić, rukovodilac Grupe za poreski postupak i poresku administraciju u Ministarstvu finansija.

Na predlog predsednika, Odbor je jednoglasno (15 glasova za) utvrdio sledeći

D n e v n i r e d :

1. Razmatranje Osnove za zaključivanje Sporazuma između Evropske unije i Republike Srbije o učešću Republike Srbije u „Fiskalisu“, programu Unije za saradnju u oblasti oporezivanja i tekst Sporazuma između Evropske unije i Republike Srbije o učešću Republike Srbije u „Fiskalisu“, programu Unije za saradnju u oblasti oporezivanja, koje je dostavila Vlada radi davanja saglasnosti nadležnog odbora za privremenu primenu Sporazuma do njegovog stupanja na snagu (03 broj 337-1356/23 od 14. jula 2023. godine).

Pre prelaska na rad po utvrđenom dnevnom redu Odbor je, većinom glasova (14 glasova za, 1 nije glasao), bez primedbi, usvojio zapisnike 26, 27. i 28. sednice Odbora.

**Prva tačka dnevnog reda:** Razmatranje Osnove za zaključivanje Sporazuma između Evropske unije i Republike Srbije o učešću Republike Srbije u „Fiskalisu“, programu Unije za saradnju u oblasti oporezivanja i tekst Sporazuma između Evropske unije i Republike Srbije o učešću Republike Srbije u „Fiskalisu“, programu Unije za saradnju u oblasti oporezivanja, koje je dostavila Vlada radi davanja saglasnosti nadležnog odbora za privremenu primenu Sporazuma do njegovog stupanja na snagu (03 broj 337-1356/23 od 14. jula 2023. godine)

Predsednik Odbora obavestio je prisutne članove i zamenike članova Odbora da je Vlada Republike Srbije, Dopisom 05 Broj: 337-6246/2023 od 14. jula 2023. godine, dostavila Narodnoj skupštini Osnovu za zaključivanje Sporazuma između Evropske unije i Republike Srbije o učešću Republike Srbije u „Fiskalisu“, programu Unije za saradnju u oblasti oporezivanja, kao i tekst Sporazuma između Evropske unije i Republike Srbije o učešću Republike Srbije u „Fiskalisu“, programu Unije za saradnju u oblasti oporezivanja, radi davanja saglasnosti nadležnog odbora za privremenu primenu Sporazuma, do njegovog stupanja na snagu. S tim u vezi, ukazao je na odredbu člana 8. stav 1. Zakona o zaključivanju i izvršavanju međunarodnih ugovora kojom je propisano da Vlada Republike Srbije izuzetno, po dobijanju saglasnosti nadležnog odbora Narodne skupštine, može da ovlasti delegaciju Republike Srbije da prihvati da se međunarodni ugovor koji se potvrđuje, u celini, ili pojedine njegove odredbe, može privremeno primenjivati do njegovog stupanja na snagu, kao i da postupak potvrđivanja takvog međunarodnog ugovora mora biti pokrenut u roku od 30 dana od datuma njegovog potpisivanja.

Predstavnik Ministarstva finansija podsetio je prisutne da je dokument ove sadržine već bio predmet razmatranja i izjašnjavanja Odbora u maju ove godine i istakao da je dokument o kome Odbor na današnjoj sednici treba da se izjasni zapravo isti, s tim da je zbog tehničko-formalnih razloga došlo do izmene u samom nazivu dokumenta tako što su reči „Vlade Republike Srbije“ sada zamenjene rečima „Republike Srbije“. Imajući u vidu navedeno, Zakonodavni odbor Vlade je insistirao da se ovaj dokument ponovo uputi nadležnom odboru Narodne skupštine, što je Vlada Republike Srbije i učinila.

U raspravi po ovoj tački dnevnog reda učestvovali su: Nebojša Cakić, Nenad Mitrović, Miroslav Aleksić, Snežana Paunović, Dalibor Jekić, Zoran Zečević, Vojislav Vujić, Veroljub Arsić i Marijan Blešić.

U toku rada po ovoj tački dnevnog reda, predsednik Odbora izrekao je opomenu narodnom poslaniku Nebojši Cakiću, zameniku Nebojše Zelenovića, shodno primenjujući odredbe člana 109. Poslovnika.

U toku rasprave po ovoj tački dnevnog reda, član Odbora Vojislav Vujić ukazao je na povredu člana 106. Poslovnika i tražio da se Odbor o istoj izjasni.

Na predlog predsednika, Odbor je većinom glasova (13 glasova za, 2 nije glasalo) doneo Odluku o davanju saglasnosti Vladi Republike Srbije da prihvati da se Sporazum između Evropske unije i Republike Srbije o učešću Republike Srbije u „Fiskalisu“, programu Unije za saradnju u oblasti oporezivanja i tekst Sporazuma između Evropske unije i Republike Srbije o učešću Republike Srbije u „Fiskalisu“, programu Unije za saradnju u oblasti oporezivanja, privremeno primenjuje do njegovog stupanja na snagu.

Odbor je većinom glasova (1 glas za, 3 glasa protiv, 11 nije glasalo) odlučio da tokom rasprave na ovoj sednici nije povređena odredba člana 106. Poslovnika.

Sednica je završena u 11,55 časova.

Sednica je tonski snimana.

 SEKRETAR PREDSEDNIK

 Tijana Ignjatović Veroljub Arsić